钦定古今图书集成/明伦汇编/氏族典/第590卷 > 《廖用贤尚友录》 > 欧阳纥
## 钦定古今图书集成/明伦汇编/氏族典/第590卷 > 《廖用贤尚友录》 > 欧阳纥

按《陈书欧阳𬱟传》：“𬱟子纥，字奉圣，颇有干略。天嘉中，
除黄门侍郎、员外散骑常侍，累迁安远将军、衡州刺
史，袭封阳山郡公，都督交广等十九州诸军事、广州
刺史。在州十馀年，威惠著于百越，进号轻车将军。光
大中，上流藩镇并多怀贰，高宗以纥久在南服，颇疑
之。太建元年，下诏征纥为左卫将军。纥惧，未欲就征”，
其部下多劝之反，遂举兵攻衡州。乃遣仪同章昭达
讨纥，屡战兵败，执送京师，伏诛，时年三十三。子询以
年幼免。